Likumprojekts

### Grozījumi Sociālo pakalpojumu un sociālās palīdzības likumā

### Izdarīt [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.; 2019, 248A., 259A.nr.; 2020, 57B nr., 75B. nr., 88B. nr.) šādus grozījumus:

1. 1.pantā:

izslēgt 10. punktu;

izslēgt 17.punktu;

izteikt 39.punktu šādā redakcijā:

“39**) krīzes situācija** — situācija, kurā personai katastrofas vai citu ārēju notikumu dēļ vairs nav iespējams izmantot ierastos problēmu risināšanas veidus, tā pati saviem spēkiem nespēj pārvarēt šo notikumu radītās sekas un tai ir nepieciešama psihosociāla vai materiāla palīdzība.”;

papildināt pantu ar 40. un 41.punktu šādā redakcijā:

“40) **mājsaimniecība** – vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi;

41) **sociālā funkcionēšana** – personas spējas darboties dzīvei nepieciešamās jomās un pildīt atbilstošas sociālās lomas, kuras nemitīgi tiek pakļautas apkārtējās vides ietekmei un ietver sabiedrības gaidas un objektīvās prasības.”.

1. Izteikt 3.panta 1.1 daļu šādā redakcijā:

“(11) Tiesības saņemt šajā likumā minētos pamata sociālās palīdzības pabalstus, patversmes un naktspatversmes pakalpojumus, kā arī sociālā dienesta informāciju un konsultācijas ir personām, kuras uzturas Latvijas Republikā un kurām piešķirts alternatīvais statuss, kā arī šo personu ģimenes locekļiem, kuri uzturas Latvijas Republikā.”.

1. Izteikt 5.pantu šādā redakcijā:

“**5.pants. Sociālās palīdzības sniegšanas pamatprincipi**

(1) Sociālo palīdzību klientam sniedz, pamatojoties uz viņa materiālo resursu — ienākumu un īpašuma izvērtējumu, individuāli paredzot katra klienta līdzdarbību, izņemot krīzes situāciju.

(2) Izvērtējot mājsaimniecības materiālos resursus, ņem vērā ienākumus, kas veidojas pēc nodokļu samaksas.

(3) Uz sociālās palīdzības pabalstiem nevar vērst piedziņu.

(4) Šā likuma 35.panta pirmajā un otrajā daļa noteiktos sociālas palīdzības pabalstus pašvaldība izmaksā no pašvaldību budžeta līdzekļiem”.

1. Papildināt 9.pantu ar 3.1 daļu šādā redakcijā:

“(31) Ja personai objektīvu apstākļu dēļ nav mājokļa vai deklarētās dzīvesvietas, pašvaldība, kuras administratīvajā teritorijā persona ir izvēlējusies pastāvīgu dzīves vietu, izvērtē personas materiālo situāciju un nepieciešamības gadījumā piešķir vienreizēju materiālu palīdzību, informējot par to pašvaldību, kurā ir personas pēdējā deklarētā dzīvesvieta. Pašvaldība, kuras administratīvajā teritorijā ir personas pēdējā deklarētā dzīvesvieta, izvērtē iespēju atrisināt mājokļa jautājumu un piešķir atbilstošus sociālās palīdzības pabalstus.”.

1. Aizstāt 12.panta ceturtās daļas ievaddaļā skaitli un vārdus “37.panta pirmās daļas” ar skaitli un vārdiem “36.panta otrās daļas”.
2. Izslēgt 13.panta 1.1 daļu.
3. Izteikt V nodaļu šādā redakcijā:

**“V nodaļa Sociālā palīdzība**

**32.pants. Sociālās palīdzības mērķis**

Sociālās palīdzības mērķis ir sniegt materiālu atbalstu zemu ienākumu mājsaimniecībām, lai nodrošinātu ienākumus garantētā minimālā ienākumu sliekšņa līmenī un mājokļa izdevumu apmaksu, kā arī sniegt atbalstu atsevišķu izdevumu segšanai un krīzes situācijās.

**33.pants. Minimālo ienākumu sliekšņi sociālās palīdzības sniegšanai**

1. Minimālo ienākumu sliekšņi sociālās palīdzības sniegšanai nosakāmi procentuālā apmērā no Centrālās statistikas pārvaldes pārskata gadā tīmekļa vietnē publicētās mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna).
2. Garantētais minimālais ienākumu slieksnis ir 20 procentu apmērā no ienākumu mediānas.
3. Trūcīgas mājsaimniecības ienākumu slieksnis ir 50 procentu apmērā no ienākumu mediānas.
4. Maznodrošinātas  mājsaimniecības ienākumu slieksni  katra pašvaldība ir tiesīga noteikt ne augtāku kā 80 procentu apmērā no ienākumu mediānas, bet ne zemāku par trūcīgas mājsaimniecības ienākumu slieksni, kāds noteikts šā panta trešajā daļā.
5. Minimālo ienākumu sliekšņu apmērus mājsaimniecībai aprēķina:

1) pirmajai vai vienīgajai personai mājsaimniecībā piemērojot koeficientu 1 no attiecīgā ienākumu sliekšņa;

2) pārējām personām mājsaimniecībā piemērojot koeficientu 0,7 no attiecīgā ienākumu sliekšņa.

**34.pants. Minimālo ienākumu sliekšņu pārskatīšana**

Minimālo ienākumu sliekšņus pārskata reizi gadā likumā “Par sociālo drošību” noteiktajā kārtībā.

**35.pants. Sociālās palīdzības pabalstu veidi**

(1) Pamata sociālās palīdzības pabalsti ir:

1. garantētā minimālā ienākuma pabalsts - materiāls atbalsts naudas izteiksmē minimālo ikdienas izdevumu apmaksai;
2. mājokļa pabalsts - materiāls atbalsts izdevumu, kas saistīti ar mājokļa lietošanu, apmaksai.

(2) Papildu sociālās palīdzības pabalsti ir:

1. pabalsts atsevišķu izdevumu apmaksai **-** materiāls atbalsts personām sociālās funkcionēšanas un neatkarīgas dzīves veicināšanai.
2. pabalsts krīzes situācijā - operatīvi sniegts materiāls atbalsts ārēju notikumu radītu seku novēršanai vai mazināšanai;

 (3) Mājokļa pabalsta apmēru aprēķina, ņemot vērā šādus izdevumus:

 1) izdevumi par dzīvojamās telpas lietošanu (īres maksa, nepieciešamie izdevumi par obligāti veicamajām pārvaldīšanas darbībām);

 2) izdevumi par pakalpojumiem, kas saistīti ar dzīvojamās telpas lietošanu (siltumenerģija apkures un karstā ūdens nodrošināšanai, elektroenerģija, ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana), ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām;

 3) izdevumi telekomunikāciju un interneta izdevumu apmaksai, izdevumi par ūdens skaitītāju uzstādīšanu un pārbaudi.

(4) Mājokļa pabalsta apmērs tiek aprēķināts kā starpībastarp garantētā minimālā ienākumu sliekšņu summu mājsaimniecībai un normatīvajiem izdevumiem par mājokli un mājsaimniecības kopējiem ienākumiem.

**36.pants. Sociālās palīdzības pabalstu piešķiršanas nosacījumi**

(1) Pašvaldības sociālais dienests pirms lēmuma pieņemšanas par sociālās palīdzības pabalsta piešķiršanu mājsaimniecībai vai atsevišķai personai mājsaimniecībā, izvērtē mājsaimniecības kopējos materiālos resursus, izmantojot valsts un pašvaldības informācijas sistēmās esošos datus, ievērojot šādus kritērijus:

1) par ienākumiem neuzskata ģimenes valsts pabalstu un piemaksas pie šā pabalsta, bērna invalīda kopšanas pabalstu, pabalstu invalīdam, kuram nepieciešama kopšana, pabalstu par asistenta izmantošanu, pabalstu transporta izdevumu kompensēšanai invalīdam, kuram ir apgrūtināta pārvietošanās, pabalstu ar celiakiju slimam bērnam, pabalstus bērna piedzimšanas un personas nāves gadījumā, sociālās garantijas bārenim un bez vecāku gādības palikušam bērnam pēc ārpusģimenes aprūpes beigšanās, studējošā kredītu, stipendijas personām, kuras mācās vai studē, līdz minimālās mēneša darba algas apmēram, bērna, kas jaunāks par 18 gadiem, ienākumus no algota darba vai pašnodarbinātības līdz minimālās mēneša darba algas apmēram, pārmaksāto iedzīvotāja ienākuma nodokļa atmaksu, līdzekļus, kas gūti no labdarības fondiem un sociālo kampaņu rezultātā gūto materiālo labumu noteiktam mērķim, kā arī šajā likumā noteiktos pašvaldības sociālās palīdzības pabalstus;

2) par īpašumu un naudas līdzekļu uzkrājumu neuzskata mājsaimniecības primāro mājokli un nepieciešamo mājas vai mājokļa kustamo mantu, darbam un izglītības iegūšanai nepieciešamo aprīkojumu, sociālajai funkcionēšanai nepieciešamos transporta līdzekļus, zemes īpašumus līdz 5 ha mājsaimniecībai, kapitāla daļas vai īpašumus, kam uzlikts tiesu izpildītāja vai citas kompetentas institūcijas liegums ar to rīkoties vai tas atrodas atbrīvošanas no parādsaistībām, maksātnespējas vai likvidācijas procesā, vai 12 mēnešu periodā nav gūti ienākumi saimnieciskās darbības apturēšanas dēļ, bērna nekustamo īpašumu un naudas līdzekļu uzkrājumu, kā arī naudas līdzekļu uzkrājumu mājsaimniecībai trūcīgas mājsaimniecības vienas personas ienākumu sliekšņa apmērā.

(2) Personai darbspējīgā vecumā, kura vēlas saņemt sociālās palīdzības pabalstus, izņemot pabalstu krīzes situācijā, un, kura nestrādā, jāreģistrējas Nodarbinātības valsts aģentūrā un jāpilda bezdarbnieka vai darba meklētāja pienākumi, izņemot gadījumu, ja persona ir:

1) ar I vai II grupas invaliditāti, ar invaliditāti no bērnības vai vecuma pensijas saņēmēja;

2) sieviete grūtniecības un dzemdību atvaļinājuma laikā, viens no bērna vecākiem bērna kopšanas periodā vai cita persona mājsaimniecībā, kura nodrošina pirmsskolas vecuma bērna kopšanu, aprūpi, pieskatīšanu, ja to objektīvu apstākļu pēc nav iespējams nodrošināt citā veidā;

3) viens no bērna ar invaliditāti vecākiem, ja bērns nesaņem piemērotus aprūpes pakalpojumus;

4) vecumā no 15 gadiem, kura iegūst izglītību klātienē pamatizglītības, vispārējās vidējās vai profesionālās vidējās izglītības iestādē vai ir pilna laika studējošais augstākās izglītības iestādē.

1. Pamata sociālās palīdzības pabalstus piešķir:
2. uz trīs kalendārajiem mēnešiem, ja mājsaimniecībā ir vismaz viena darbspējīga persona;
3. uz sešiem kalendārajiem mēnešiem, ja mājsaimniecībā nav neviena darbspējīga persona vai uz to attiecas šā panta otrajā daļā noteiktie izņēmumi.

1. Ministru kabinets nosaka mājsaimniecības materiālās situācijas izvērtēšanas, garantētā minimālā ienākuma pabalsta aprēķināšanas, piešķiršanas, izmaksas kārtību, trūcīgas un maznodrošinātas mājsaimniecības statusa piešķiršanas kārtību.
2. Ministru kabinets nosaka mājokļa pabalsta aprēķināšanas, piešķiršanas un izmaksas kārtību, un izdevumu pozīciju minimālās normas mājokļa pabalsta apmēra aprēķināšanai. Pašvaldība saistošajos noteikumos var noteikt labvēlīgākus nosacījumus izdevumu pozīciju normām mājokļa pabalsta apmēra aprēķināšanai.
3. Šā likuma 35.panta otrajā daļā noteikto papildu sociālās palīdzības pabalstu veidus, apmēru, piešķiršanas un izmaksas kārtību nosaka pašvaldības saistošajos noteikumos.
4. Lai novērstu risku izmaksāt sociālās palīdzības pabalstu vienam un tam pašam mērķim vai par to pašu periodu atkārtoti, pašvaldības sociālajam dienestam ir tiesības iegūt informāciju no personas iepriekšējās dzīves vietas pašvaldības sociālā dienesta par saņemtās sociālās palīdzības veidu un apmēru, ja kāda no mājsaimniecībā, kas pieprasījusi sociālo palīdzību, dzīvojošām personām pēdējo triju mēnešu laikā mainījusi deklarēto dzīvesvietu vai pastāvīgo dzīves vietu.

**37.pants. Sociālās palīdzības pabalstu izmaksas veids**

Garantētā minimālā ienākuma pabalstu mājsaimniecībai izmaksā naudā, pārējos piešķirtos sociālās palīdzības pabalstus mājsaimniecībai var izmaksāt naudā vai par pabalsta summu apmaksāt preces vai pakalpojumus.

 **38.pants. Sociālās palīdzības pabalstu izmaksas pārskatīšana vai pārtraukšana**

(1) Piešķirtā garantētā minimālā ienākuma pabalsta izmaksu pārtrauc vai to nepiešķir, ja persona atrodas ieslodzījuma vietā (izņemot atklāto cietumu), ilgstošas sociālās aprūpes un sociālās rehabilitācijas institūcijā, sociālās korekcijas izglītības iestādē, sociālās rehabilitācijas institūcijā ar izmitināšanu vai saņem ārstniecības pakalpojumu stacionārā, kurā pakalpojumus pilnībā vai daļēji finansē no valsts vai pašvaldības budžeta.

(2) Piešķirto mājokļa un papildu sociālās palīdzības pabalstu izmaksu pārtrauc vai to nepiešķir, ja persona vai mājsaimniecība vairs nekvalificējas pabalsta saņemšanai. Pašvaldības sociālais dienests var pagarināt piešķirtā mājokļa pabalsta izmaksu par periodu, kamēr persona saņem ārstniecības pakalpojumu stacionārā vai sociālās reabilitācijas pakalpojumu ar izmitināšanu.

(3) Piešķirtā sociālās palīdzības pabalsta izmaksu pārtrauc ar tā mēneša pirmo datumu, kas seko mēnesim, kurā radušies apstākļi, kuru dēļ ir pārtraucama pabalsta izmaksa.

(4) Pašvaldības sociālais dienests no jauna izvērtē mājsaimniecības materiālo situāciju un pārskata lēmumu par sociālās palīdzības pabalstu apmēru un veidiem, ja pasliktinās mājsaimniecības materiālā situācija vai izmainās sociālā situācija.

(5) Pamata sociālās palīdzības pabalstu izmaksa netiek pārtraukta, ja mājsaimniecības materiālais stāvoklis ir uzlabojies un tās ienākumi palielinājušies uz darba attiecību pamata gūtajiem ienākumiem vai no saimnieciskās darbības, izņemot autoratlīdzību, ienākumus no nekustamā īpašuma un ienākumus no metāllūžņu pārdošanas, līdz pabalstu piešķiršanas termiņa beigām. No jauna izvērtējot materiālo situāciju, pašvaldības sociālais dienests vienu reizi kalendāra gadā trīs kalendāra mēnešus neņem vērā ienākumus līdz valstī noteiktās minimālās mēneša darba algas apmēram no šā ienākuma personai darbspējīgā vecumā, kura uzsākusi gūt ienākumus.

**39. pants. Nepamatoti izmaksāto sociālās palīdzības pabalstu atgūšana**

Pašvaldības sociālais dienests pieņem lēmumu par nepamatoti izmaksāto sociālās palīdzības pabalstu atgūšanu, ja tas konstatē, ka attiecīgais pabalsts ir nepamatoti izmaksāts klienta vainas dēļ, klientam sniedzot nepatiesu vai nepilnīgu informāciju vai nepaziņojot par pārmaiņām, kas varētu ietekmēt tiesības uz šo pabalstu vai tā apmēru. Ja klients neatlīdzina pārmaksāto summu labprātīgi, lēmumu izpilda tiesu izpildītājs [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā, pamatojoties uz pašvaldības sociālā dienesta izpildrīkojumu.”.

1. Izteikt 48.pantu šādā redakcijā:

“**48.pants. Sociālās palīdzības organizatora profesionālie uzdevumi**

1. Sociālās palīdzības organizators organizē sociālās palīdzības sniegšanu atbilstoši normatīvajos aktos noteiktajām prasībām.

(2) Sociālās palīdzības organizators:

1) izvērtē mājsaimniecībā esošo personu sociālo un materiālo situāciju, aprēķina sociālās palīdzības pabalstu apmērus;

2) informē klientus par viņu tiesībām uz sociālo palīdzību un par šo tiesību īstenošanas iespējām, kā arī līdzdarbības pienākumiem.”.

1. Papildināt pārejas noteikumus ar 40., 41., 42. un 43.punktu šādā redakcijā:

“40. Līdz šā likuma 36. panta sestajā daļā paredzēto pašvaldību saistošo noteikumu spēkā stāšanās dienai, bet ne ilgāk kā līdz 2021. gada 1. oktobrim piemērojami pašvaldību saistošajos noteikumos noteiktie sociālās palīdzības pabalstu veidi, izņemot pabalstu garantētā minimālā ienākumu līmeņa nodrošināšanai un dzīvokļa pabalstu, un to piešķiršanas kritēriji.

41. Pašvaldības sociālā dienesta līdz 2020.gada 31.decembrim izsniegtā izziņa par atbilstību trūcīgas un maznodrošināts ģimenes (personas) statusam ir spēkā līdz izziņā norādītā termiņa beigām, bet ne ilgāk kā līdz 2021.gada 30.novembrim, un šajā laikā tā ir pamats valsts un pašvaldības normatīvajos aktos noteikto pabalstu un atvieglojumu saņemšanai.

42. Ja ģimenei (personai) līdz 2020. gada 31.decembrim ir piešķirts pabalsts garantētā minimālā ienākumu līmeņa nodrošināšanai un dzīvokļa pabalsts, kuru izmaksa turpinās pēc 2021.gada 1.janvāra, pašvaldības sociālais dienests nodrošina minēto pabalstu pārrēķinu līdz 2021.gada 31.martam atbilstoši garantētā minimālā ienākuma pabalsta un mājokļa pabalsta apmēram, kāds noteikts 2021.gada 1.janvārī.

43. Pašvaldība, veicot datu ievadi sociālās palīdzības administrēšanas informatīvajā sistēmā (SOPA), mājokļa pabalsta mājsaimniecībai piešķiršanu un izmaksu par periodu no 2021.gada 1.janvāra uzsāk ne vēlāk kā 2021.gada 1.aprīlī.

Likums stājas spēkā 2021.gada 1.janvārī.

Ministru prezidents A.K.Kariņš

Labklājības ministre R.Petraviča

Vīza: Valsts sekretārs I.Alliks

28.09.2020

Skrodele-Dubrovska, 67021662

I.Skrodele-Dubrovska@lm.gov.lv